  Анжелика Тихонова корреспондент 16-тӥ гудырикошконэ Ижкарын тубатъёс кузя выллань бызёнъя «Гурезе бызьылон» ӵошатскон ортчоз. Со сярысь Удмуртиысь физкультурая, спортъя но егитъёсын ужан политикая министерстволэн пресс-службаез ивортэ. Ӵошатскон 10 часын Иж тыметлэн ярдураз кутскоз. Пыриськисьёс Карл Маркс нимо урам вамен потон выж дорозь бызьыса тубозы.  Дистанцилэн кузьдалаез 700 метр пала луоз, ӝуждалая пӧртэмлыкез – ог 50 метр Ӵошатсконъёсы 18 аресысен 64 аресозь вань мылкыд карисьёс пыриськыны быгато. Со понна 15-тӥ гудырикошконозь 12 часозь куриськон келяно. Куриськонъёсты  куто. Ужрад ортчон нуналэ сьӧре басьтоно: паспорт, эм справка (ӵошатсконъёс ортчон нуналлэсь куать толэзьлэсь азьвыл сётэмын луыны кулэ ӧвӧл), улонэз но тазалыкез страховать карем сярысь огкыллэсь оригиналзэ. Финише вуэм котькуд ӵошатскись аспӧртэм синпель кузьым басьтоз (таӵеез Ижкарын ӧй вал на) Спортсменъёсты кышкытлыклэсь утён понна 10 часысен 12 часозь Иж тыметлэсь ярдурзэ, Милиционной, Максим Горький нимо но Красной урамъёсты машинаос понна ворсалозы.  Тодэ вайытом, Удмуртиын улӥсьёсты озьы ик «ИЖ» мотоциклъёсын мотопробеге пыриськыны ӧтё.  Тегъёс: Спорт Ижкар Удмуртия бызьылон  